Marion Selgall

Marion Selgall (sündinud 8. detsembril 1982 Tallinnas) on eesti pärimusmuusik.

Haridus 
Ta lõpetas Vanalinna Hariduskolleegiumi ja on õppinud Tartu Ülikoolis teatriteadust ja rahvaluulet, lisaks täiendanud ennast Riias Läti Ülikoolis balti õpingute vallas. 

Selgall on õppinud Eesti Muusika- ja Teatriakadeemias pärimusmuusika erialal.

Muusikuna 
Selgall kuulub lauljana ansamblisse 6hunesseq. Varem on ta kuulunud folklooriansamblisse Sinimaniseele, laulnud folk metal-ansamblis Raud-Ants ning a capella koosseisus Talina naase'.

Lisaks mängib ta väikekannelt.

Viited

Välislingid 
 Selgall esitamas seto rahvalaulu "Jauha'ks, jauha nu, kivikõnõ". YouTube

Eesti lauljad
Eesti rahvamuusikud
Sündinud 1982